A pee Mɛnɔmɛ Nɛ A Ngɛ Yehowa Suɔmi Nya Ní Pee Mwɔnɛ ɔ? womiyo ɔ konɛ waa kɛ wa Baiblo mi ní kaseli nɛ susu he loko waa je ní kasemi fɛɛ ní kasemi sisi, loo ke wa gbe ní kasemi fɛɛ ní kasemi nya. * Ní kasemi 1 kɛ ya si 4 ɔ haa nɛ ní kaselɔ ɔ leɔ nimli nɛ wa ji. Ní kasemi 5 kɛ ya si 14 ɔ haa nɛ ní kaselɔ ɔ leɔ níhi nɛ wa tsuɔ kaa asafo, nɛ ní kasemi 15 kɛ ya si 28 ɔ hu tsɔɔ bɔ nɛ a to níhi a he blɔ nya ha ngɛ asafo ɔ mi. E maa hi kaa waa kɛ wa Baiblo mi ní kaseli ɔmɛ maa kase womiyo ɔ setsɔsetsɔ kaa bɔ nɛ a to ní kasemi ɔmɛ a nya ngɛ womiyo ɔ mi ɔ. Se ke si fɔfɔɛ ko biɔ nɛ waa kɛ nɔ ɔ nɛ susu ní kasemi pɔtɛɛ ko he ɔ, wa ma nyɛ maa pee jã. Ní kasemi ɔ eko fɛɛ eko ngɛ ba fa kake pɛ nɔ. Waa kɛ nɔ ɔ ma nyɛ maa kase ngɛ hɛngmɛfia enuɔ loo nyɔngma mi.
Moo gbla nɔ ɔ juɛmi kɛ ya ní kasemi ɔ yi ɔ nɛ ji sane bimi ɔ nɔ
Ngɛ ní kasemi ɔ eko fɛɛ eko mi ɔ, nyɛɛ kane kuku ɔmɛ tsuo kɛ ya pi, loo nyɛɛ kane lɛ bɔɔbɔɔbɔɔ
Nyɛ susu nɔ́ nɛ nyɛ kane ɔ he. Nyɛ susu foni ɔmɛ kɛ sane bimihi nɛ a ngɛ ba fa a nyagbe ɔ he. Nyɛɛ kane ngmamihi nɛ a tsɛ se ɔ a kpɛti nɔ́ nɛ maa ye bua nɔ ɔ nɛ nyɛ susu he. Ha nɛ ní kaselɔ ɔ nɛ le kaa munyuyi tsɔwi ɔmɛ haa sane bimi nɛ ji munyuyi ɔ heto
Ke daka nɛ ji "Moo Le Níhi Fuu" ngɛ ní kasemi ɔ nyagbe ɔ, nyɛɛ kane, nɛ o wo ní kaselɔ ɔ he wami konɛ e ngɔ ga womi ɔ kɛ tsu ní
^ kk. 3 Nɔ́ nɛ a kɛ fɔ intanɛti ɔ nɔ ɔ ji nɔ́ nɛ waa kɛ ngɛ ní tsue piɔ ɔ nɛ.